Spremembe splošnega izkaza odhodkov in prihodkov ter izkazov prihodkov in odhodkov po oddelkih so na voljo na portalu EUR-Lex ( https://eur-lex.europa.eu/budget/www/index-sl.htm ). Temu dokumentu je za ponazoritev priložena angleška različica sprememb kot priloga v proračunskem formatu.

¾Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije (…), in zlasti člena 42 Uredbe,

¾Pogodbe o delovanju Evropske unije (PDEU) in zlasti člena 314 PDEU v povezavi s Pogodbo o ustanovitvi Evropske skupnosti za atomsko energijo (Pogodba Euratom) in zlasti členom 106a Pogodbe Euratom,

¾financiranje instrumenta za okrepitev evropske obrambne industrije z aktom o skupnih javnih naročilih (EDIRPA), in sicer s kombinirano uporabo celotne preostale razlike do zgornje meje v razdelku 5 (Varnost in obramba) in instrumenta prilagodljivosti;

¾okrepljeno financiranje programa Erasmus+ v začetni fazi za podporo učencem, dijakom, študentom in učiteljem, ki bežijo iz Ukrajine, in sicer s kombinirano uporabo celotne preostale razlike do zgornje meje v podrazdelku 2b (Odpornost in vrednote) in instrumenta prilagodljivosti;

¾okrepitev humanitarne pomoči kot nujen odziv na posledice ruske vojne v Ukrajini, tudi za nastalo krizo zaradi pomanjkanja hrane. Ker v razdelku 6 (Sosedstvo in svet) ni razlike do zgornje meje, je treba uporabiti instrument prilagodljivosti;

Ker v razdelku 6 (Sosedstvo in svet) ni razlik do zgornje meje oziroma dodatnih virov za prerazporeditev, Komisija predlaga uporabo instrumenta prilagodljivosti v skladu s členom 12 uredbe o večletnem finančnem okviru v znesku 150 milijonov EUR v odobritvah za prevzem obveznosti. Ob upoštevanju pričakovane hitre zagotovitve podpore je v letu 2023 potreben tudi znesek v višini 120 milijonov EUR v odobritvah plačil, da se pokrijejo dodatni ukrepi humanitarne pomoči, predlagani v tem dopolnilnem pismu.

Ta predlog dopolnjuje velika prizadevanja v okviru proračuna EU in Evropskega razvojnega sklada, vključno z dodatno podporo v višini približno 750 milijonov EUR za okrepitev humanitarne pomoči Ukrajini in s tem povezano svetovno prehransko krizo v letu 2022. V znesku je vključena predlagana prerazporeditev 395 milijonov EUR iz rezerve za solidarnost in nujno pomoč (DEC 18/2022), posredovane 5. oktobra.

Ruska vojna proti Ukrajini je povzročila ogromne potrebe po humanitarni pomoči v sami državi in po svetu, zlasti v zvezi s prehransko krizo. V tem okviru Komisija ocenjuje, da je kot prvi korak za leto 2023 potrebna okrepitev v višini 150 milijonov EUR, da bi Ukrajini zagotovili nadaljnjo humanitarno pomoč in obravnavali svetovno prehransko krizo. Če želi EU ohraniti raven humanitarne pomoči iz leta 2022 in podpreti hitro naraščajoče število ljudi v stiski, bodo v letu 2023 verjetno potrebne dodatne okrepitve. Mobilizacija sredstev bo odvisna od razpoložljivosti sredstev.

Doslej je Ekipa Evropa poleg vojaške podpore Ukrajini mobilizirala več kot 19 milijard EUR finančne pomoči, proračunske podpore in humanitarne pomoči. Komisija je v PP 2023 napovedala, da bodo v dopolnilno pismo morda vključeni dodatni ukrepi v zvezi s posledicami invazije Ruske federacije na Ukrajino, da bi se upoštevale spreminjajoče se razmere na terenu. EU bo s svojim odzivom še naprej obravnavala najnujnejše potrebe, vključno s finančno vrzeljo Ukrajine, osnovnimi in temeljnimi storitvami, humanitarnimi potrebami in popravljanjem najnujnejše infrastrukture. Vendar je na tej stopnji še prezgodaj za pripravo predlogov o dodatnih potrebah v zvezi z okrevanjem Ukrajine in njeno dolgoročno obnovo. Znesek in časovni okvir za mobilizacijo finančnih sredstev v zvezi s tem bosta odvisna od razvoja razmer.

¾prilagoditve razdelka 7 „Evropska javna uprava“, zlasti v zvezi z učinkom nižje prilagoditve plač za leto 2022 na upravne odhodke in pokojnine po posodobitvi ocen inflacije in kupne moči v primerjavi s parametri, uporabljenimi pri pripravi PP 2023. Poleg tega se predlaga okrepitev CERT-EU s prerazporeditvijo iz drugih institucij;

¾prilagoditve ravni odobritev in/ali osebja Agencije Evropske unije za varnost v letalstvu (EASA), Evropske agencije za okolje (EEA), Agencije Evropske unije za usposabljanje na področju preprečevanja, odkrivanja in preiskovanja kaznivih dejanj (CEPOL) in Evropskega javnega tožilstva (EJT) ob upoštevanju najnovejših zakonodajnih ali političnih dogodkov v zvezi z njihovim delovanjem v letu 2023;

¾okrepljeno financiranje mehanizma Unije na področju civilne zaščite (UCPM) v začetni fazi in njegova okrepitev za kritje zakupa helikopterjev in lahkih letal za poletje 2024 ter pospešitev javnega naročanja stalne letalske flote rescEU, za kar je treba uporabiti instrument prilagodljivosti;

2.2 Erasmus+

Skoraj polovica od trenutno več kot štirih milijonov beguncev iz Ukrajine v državah EU je šoloobveznih otrok. Njihova hitra vključitev in vrnitev v šolo, predšolsko vzgojo in varstvo bosta pomagala ublažiti psihološki stres, ki ga doživljajo, ter jim dala občutek stabilnosti in obete za prihodnost. Enako velja za ukrajinske odrasle študente, pri čemer lahko ukrajinsko izobraževalno osebje, razseljeno v državah EU, dejavno prispeva k doseganju tega cilja.

Komisija je v letu 2022 preusmerila ključne dejavnosti v okviru programa Erasmus+, ki so bile najbolj prizadete, da bi sprejela in podprla več učencev in dijakov, študentov, učiteljev in usposobljenega osebja, ki bežijo iz Ukrajine.

Trenutno načrtovane dodelitve ne zadoščajo za nadaljevanje teh prizadevanj v letu 2023, zato je treba okrepiti financiranje, kar je Komisija napovedala že v predlogu proračuna. Komisija zato predlaga, da se raven odobritev za prevzem obveznosti poveča za 100 milijonov EUR z okrepljenim financiranjem v začetni fazi od leta 2027, pri čemer se upošteva profil programa, ki je izredno osredotočen na konec programskega obdobja. To se bo odražalo v naslednji posodobitvi finančnega načrtovanja.

Za financiranje okrepljenega financiranja v začetni fazi v letu 2023 Komisija predlaga mobilizacijo 34,3 milijona EUR v odobritvah za prevzem obveznosti iz preostale nedodeljene razlike do zgornje meje odhodkov v podrazdelku 2b in 65,7 milijona EUR iz instrumenta prilagodljivosti v skladu s členom 12 uredbe o večletnem finančnem okviru. V letu 2023 je potreben tudi znesek v višini 80 milijonov EUR v odobritvah plačil, da se pokrije dodatna podpora, predlagana v tem dopolnilnem pismu.

v EUR Proračunska vrstica Naziv Odobritve za prevzem obveznosti Odobritve plačil Oddelek III − Komisija 07 03 01 01 Spodbujanje učne mobilnosti posameznikov ter sodelovanja, vključevanja, odličnosti, ustvarjalnosti in inovativnosti na ravni organizacij in politik na področju izobraževanja in usposabljanja — Posredno upravljanje 100 000 000 80 000 000 Skupaj 100 000 000 80 000 000

3.Stroški financiranja NextGenerationEU

Hitro in znatno povečanje obrestnih mer na finančnih trgih v zadnjih mesecih je povišalo stroške financiranja Instrumenta Evropske unije za okrevanje (EURI) v primerjavi z zneskom, zahtevanim v PP 2023. Komisija na podlagi trenutnih napovedi obrestnih mer, obsega operacij in povečane nestanovitnosti obrestnih mer ocenjuje, da je treba obrestno vrstico EURI povečati za 450 milijonov EUR v odobritvah za prevzem obveznosti in odobritvah plačil.

Komisija predlaga, da se 1 milijon EUR te okrepitve dodeli vrstici EURI za upravno podporo. To bo zagotovilo boljše spremljanje, upravljanje likvidnosti trga in dodatne zmogljivosti, tudi z ozirom na povečano povpraševanje po poročanju, ki bo potrebno v prihodnjih letih. Te okrepitve bo podprla zaposlitev do 8 dodatnih pogodbenih uslužbencev, ki bodo pomagali doseči različne zgoraj navedene cilje. Odhodki bodo sorazmerno porazdeljeni med proračun EU in države članice, ki so izkoristile vračljivo podporo iz mehanizma za okrevanje in odpornost.

Komisija je v enostranski izjavi, priloženi proračunu za leto 2022, opozorila, da povečanje inflacije zahteva okrepljeno proračunsko preudarnost v zvezi z upravljanjem obrestne vrstice EURI glede na možnost, da bodo nominalne obrestne mere višje, kot je bilo predvideno v načrtovanju te vrstice, kar so potrdila gibanja na trgu v letošnjem letu.

Glede na navedeno in glede na to, da v podrazdelku 2b ni razlike do zgornje meje, se predlaga uporaba enotnega instrumenta za rezervo v skupnem znesku 450 milijonov EUR na podlagi člena 11(1)(a) uredbe o večletnem finančnem okviru, pri čemer se uporabijo razpoložljive razlike do zgornjih mej večletnega finančnega okvira za odobritve za prevzem obveznosti iz prejšnjih let. Ker bo zahtevani znesek v letu 2023 odvisen od obrestnih mer najetih posojil do konca leta 2022 in obsega operacij, namerava Komisija v spravnem obdobju pravočasno posodobiti potrebe za leto 2023, pri čemer bo uporabila najnovejše razpoložljive informacije o izdajah v letu 2022.

v EUR Proračunska vrstica Naziv Odobritve za prevzem obveznosti Odobritve plačil Oddelek III − Komisija 06 01 03 Odhodki za podporo za Instrument Evropske unije za okrevanje 1 000 000 1 000 000 06 04 01 Instrument Evropske unije za okrevanje – Plačilo periodičnih kuponskih izplačil in odkupa ob zapadlosti 449 000 000 449 000 000 Skupaj 450 000 000 450 000 000

4. Okrepitev zmogljivosti EU za odzivanje na krize za boj proti gozdnim požarom

V okviru mehanizma Unije na področju civilne zaščite se financirajo ključni ukrepi civilne zaščite, kot je boj proti gozdnim požarom. Poleti 2022 so se gozdni požari začeli prej kot v prejšnjih letih in so bili intenzivnejši. Ogroženost zaradi požarov v naravi se je razširila na doslej neprizadeta območja, pri čemer so požari povzročili žrtve med gasilci in večje uničenje premoženja ter obsežno izgubo naravnih zavarovanih območij. V različnih naravnih okoljih so imeli gozdni požari različne značilnosti in bili različno obsežni. Poleg velikih zrakoplovov je za učinkovito gašenje požarov potrebna prilagodljiva oprema kot so lahka letala, helikopterji in sredstva za gašenje s tal, da bi se lahko spopadli z različnimi okoliščinami. Omejena razpoložljivost teh specializiranih zmogljivosti ostaja glavna slabost pri kriznem odzivanju EU.

Poleg predlogov iz predloga spremembe proračuna št. 5/2022 Komisija predlaga dodatno okrepitev mehanizma Unije na področju civilne zaščite v letu 2023 z dodatnim zneskom v višini 41,4 milijona EUR v odobritvah za prevzem obveznosti. V skladu s sedanjim načrtovanjem bo stalna letalska flota rescEU postopoma na voljo šele med letoma 2026 in 2030. Namen te okrepitve je po eni strani pospešiti javno naročanje, po drugi strani pa zagotoviti zakup helikopterjev in lahkih letal za poletje 2024. Zahteva se znesek v višini 14,4 milijona EUR za pospešitev razvoja stalne flote rescEU z javnim naročilom helikopterjev za mehanizem Unije na področju civilne zaščite s strani držav članic, ki bo na voljo leta 2024. Znesek v višini 14,4 milijona EUR bo nato nadomeščen z ustreznim zmanjšanjem v letih 2026 in 2027. To se bo odražalo v naslednji posodobitvi finančnega načrtovanja. Preostalih 27 milijonov EUR v odobritvah za prevzem obveznosti za to povečanje je namenjenih zakupu helikopterjev in lahkih letal, tako da bodo v celoti operativni v poletni sezoni gozdnih požarov leta 2024.

Ker v podrazdelku 2b ni razlike do zgornje meje, Komisija za financiranje te okrepitve v letu 2023 predlaga uporabo instrumenta prilagodljivosti v skladu s členom 12 uredbe o večletnem finančnem okviru v znesku 41,4 milijona EUR v odobritvah za prevzem obveznosti.

Ker bo okrepitev mehanizma Unije na področju civilne zaščite v PSP št. 5/2022 in DP 1/2023 skupaj znašala 180 milijonov EUR v odobritvah za prevzem obveznosti, je v letu 2023 potrebnih 70 milijonov EUR v odobritvah plačil.